Lav et referat af nedenstående tekst:

Tekst:
Den ene beslaglæggelse fandt sted sidst på formiddagen hos en tysk statsborger bosat i Fjerritslevområdet. Politiet beslaglagde ventilations- og produktionsudstyr, blandt andet ultraviolette lamper, fra det hemmelige laboratorium. Produktionen af skunk, der groft sagt er en forædlet og særlig stærk type hash, har fundet sted i tre væksthuse, hvor i alt 143 skunkplanter er beslaglagt. Politiet slog også til mod en anden adresse i området - her blev 120 skunkplanter er beslagtlagt. - Begge sager er anmeldt anonymt inden for den seneste tid, og det er så dem, vi har været ude og følge op på i dag, siger politikommissær Peter Skovbak fra Nordjyllands Politi til TV2/Nord. - Det er et par store politisager, hvor de, der ejer skunklaboratorierne, vil blive sigtet efter den hårde narkotikaparagraf, siger Peter Skovbak.

Referat:
Nordjyllands Politi har torsdag afsløret og beslaglagt to større skunklaboratorier i området nær Fjerritslev.